mk mk mk mk uk ru ru mk mk hbs_cyr ru ru hbs_cyr ru mk mk mk mk mk mk hbs_cyr uk ru hbs_cyr mk mk mk nl mk mk mk mk mk mk mk mk mk mk mk mk mk mk mk mk mk mk de mk nl mk mk mk mk en mk en mk en mk mk en en mk mk mk mk en fr en oc en oc en mk mk mk en mk en mk en mk en mk en mk en mk en mk en mk en mk en hbs_cyr mk mk bg mk mk mk mk mk mk mk mk mk mk bg mk mk mk mk mk mk mk hbs_cyr hbs_cyr mk mk ru mk mk mk uk ru ru mk mk ru ru ru hbs_cyr ru mk mk mk mk mk mk hbs_cyr uk ru hbs_cyr hbs_cyr hbs_cyr mk mk en en
Rhodec International - жртва на својот успех
Порта3 – градежништво, архитектура и екологија Порта3 – градежништво, архитектура и екологија
Преминот од една во друга година вообичаено го означува периодот во којшто се сумираат резултатите од изминатата година и изготвуваат плановите за наредната година. Оттука случувањата во овој период можат да бидат одраз на тековните состојби во една средина.
Крајот на минатата 2017 година во Велика Британија беше одбележен и со два настана коишто се случија без соодветно одбележување во јавноста. Првиот се однесува на најавеното згаснување на образовната институција која може да се смета за пионер во доменот на стручната едукација на внатрешните дизајнери на далечина, а вториот на обидите да се најдат начини како да се подобри квалитетот на градба во земјата.
Почетокот на крајот на една епоха
На 18 декември минатата година точно во 12 часот истече последниот рок за упис за студии на далечина по внатрешен дизајн на Родек Интернaшoнал (Rhodec International – www.rhodec.org), а како подготовка за официјалното затворање во 12 часот на 18 декември 2020 година. Станува збор за акредитирана независна приватна образовна институција за студии по внатрешен дизајн на далечина со седиште во Брајтон, Велика Британија основана во 1960 година. Таа се смета за најдолго воспоставената специјализирана институција за внатрешен дизајн во светот од овој вид со над 85.000 регистрирани студенти во 120 земји. Институцијата била основана од архитектот Томас Б. Двајер (Thomas B. Dwyer). Потоа нејзиното раководење го презел неговиот син Мајкл Двајер (Michael Dwyer) кој е и сегашен нејзин раководител.
Оваа образовна институција била основана со цел да се задоволат образовните потреби на внатрешните дизајнери низ светот, а како одговор на промените во рамките на начинот на живеење и образование. Оттука, институцијата преку практичен и флексибилен пристап потпомогнат со подобрувањата во доменот на комуникациите се обидела да одговори на овие потреби. Од своето основање, па сè некаде до пред крајот на минатиот век наставата на оваа образовна институција се одржувала дописно по пошта, а по подемот на информатичките технологии, наставата продолжила да се одвива во одреден период по избор: или дописно по пошта или пак преку интернет. Во последно време наставата се одвива исклучително по интернет.
Во својата последна уписна сесија Родек Интернашонал ги нудеше следните образовни програми: бесплатен краток курс за потенцијалните студенти да го пробаат интерактивниот начин на учење преку интернет, студии за внатрешни декоратори, студии за стручна диплома по внатрешен дизјан, како и курс за обука во примената на софтверската програма Ревит во рамките на внатрешната архитектура.
За респектот на програмите на оваа институција веројатно најдобро говори фактот дека завршната стручна диплома овозможува задоволување на дел од образовните критериуми на Британскиот институт за внатрешен дизајн (British Institute of Interior Design), Американското друштво на внатрешни дизајнери (American Society of Interior Designers), американскиот Совет за квалификации по внатрешен дизајн (Council for Interior Design Qualifications) и Меѓународната асоцијација за внатрешен дизајн (International Interior Design Association). Во зависност од организацијата завршените студенти во комбинација со соодветно практично искуство и по потреба дополнително стручно образование можат да напредуваат низ повисоките категориите за членство во нејзините рамки. Дополнително, оваа образовна институција во соработка со други високообразовни институции во земјата им овозможува на студентите со завршена стручна диплома да ги продолжат своите студии и завршат додипломски студии по внатрешен дизајн на сродна институција.
Затворањето на Родек Интернашонал не само што веројатно ќе биде разочарување за оние коишто можеби планирале да се запишат на некоја од нивните програми во иднина, туку ќе биде и загуба за струката на внатрешните дизјанери пошироко со оглед дека со затворањето на оваа образовна институција ќе згасне шест децениското постоење на еден од пионерите во рамките на образованието во доменот на внатрешниот дизајн на далечина.
Останува прашањето дали можеби оваа институција е своевидна жртва на својот успех. Имено како своевидни основоположници во стручната едукација во доменот на внатрешниот дизјан на далечина Родек Интернашонал се чини дека биле не само пионери во овој образовен домен, туку веројатно и визионери за тоа во која насока ќе се одвива образованието во иднина. Ова веројатно придонело ваквиот пристап да почне да се применува и од други образовни институции, со коешто бројот на институции коишто нудат слични програми со текот на времето се зголемувал, коешто можеби имало негативно влијание врз веќе постоечките образовни институции.
Дали е на повидок решение за подобрување на квалитетот на градење?
Доколку се следат локалните телевизиски програми со фокус на заштита на потрошувачките права набргу ќе се сретнете со терминот „градители каубојци“ (cowboy builders). Со овој веројатно не многу политички коректен термин во неформалниот англиски јазик се дефинира некој кој не е чесен, внимателен или вешт во својата струка и кој ги игнорира вообичаените правила.
За жал проблемите со „каубојците“ не завршуваат со поединечни мајстори и помалите градежни фирми коишто често пати набрзина се појавуваат и исто толку бргу згаснуваат за по кратко време повторно да се појават под некое друго име оставајќи ги своите претходни клиенти со испразнети џебови и проблематично завршени градежни работи.
Според Здружението на сопственици на станбени објекти (Home Owners Alliance – HOA), резултатите на годишната анкета на Федерацијата на градители на станбени објекти (House Builders Federation – HFB) и Националниот совет за станбени објекти (National House Building Council – NHBC) за 2015 година укажуваат дека 35 % од купувачите на нови станбени единици имаат пријавено повеќе од 10 проблеми со нивниот нов дом, додека 20 % имаат пријавено дури повеќе од 16 проблеми.
Проблемите со квалитетот на изведените градежни работи особено станаа актуелни по катастрофалниот пожар од 14 јуни лани во станбената кула Гренфел Тоуер (Grenfell Tower) во Лондон. Десетина дена подоцна дневникот Телеграф изнесе проценки дека само за замена на запаливи фасадни облоги на слични висококатни објекти веројатно државата ќе треба да се соочи со сметка од околу 600 милиони фунти. И покрај трагичниот пожар и последователните истраги и дебати, шест месеци подоцна сè уште нема јасни насоки или промени во законската и градежната регулатива коишто ќе ја зацртаат идната насока по ова прашање.
Оттука за поздравување е најавата на Овластениот институт за изградба (Chartered Institute of Building – www.ciob.org) од октомври лани за јавна консултација за квалитетот на градба. Дотолку повеќе, што овој Институт е една од најстарите и најеминентните стручни организации во Велика Британија во доменот на изградената средина со кралско овластување и историја која почнува со неговото основање во далечната 1834 година.
Покренувањето на оваа јавна консултација било иницирано од страна на Комисијата за квалитет во изградбата (Construction Quality Construction) при Институтот составена од редовите на изминатите претседатели на Институтот. Оваа Комисија била формирана со цел да воспостави и промовира култура на квалитет во градежната индустрија, да се всади гордост во рамките на реализацијата на објекти и инфраструктурни зафати, а коишто градежната индустрија ги создава и управува. Со цел да се одговори на овие определби, Комисијата преку јавната консултација се обидува да се стекне со подобро разбирање за поединечните и организационите однесувања коишто или ја промовираат или ја спречуваат реализацијата на квалитет во рамките на градежните проекти.
Се очекува дека преку собраните мислења Институтот ќе биде во можност да ги дефинира потребните подобрувања за да се постигне висок квалитет на производ, персонал и процеси во рамките на градежната индустрија базирани на докази. Се очекува дека овој извештај, кој ќе го заокружи ова истражување, да ги истакне примерите како на добра, така и на лоша пракса за да може да се учи од нив.
Ќе биде интересно да се проследат резултатите од извештајот кој ќе следува, како од апсект на заклучоците и препораките краткорочно, така и од евентуалната имплементација подолгорочно. Можеби најновата контраверзност во земјата ќе го фокусира вниманието на најшироката јавност и надлежните институции за состојбите во градежништвото. Најавата дека директорот на градежна фирма специјализирана за изградба на станбени згради ќе добие бонус во износ од 110 милиони фунти, а дека другите директори во управата ќе поделат бонуси во износ од 700 милиони фунти предизвика, веројатно разбирливо, бурни реакции и негодувања во јавноста. Засега коментарите се фокусирани на износот. Веројатно само е прашање на време кога износот на бонуси ќе се поврзе со претходните согледувања во медиумите дека истата градежна фирма вообичаено се споменува како една од две фирми со најголем број на обжалувања во однос на новоизградените станбени единици во земјата.
Владимир Б. Ладински (Aнглија)
Претходно: Herzog & de Meuron со проект за „хоризонтални облакодери“ во Москва
Следно: Facebook ги сели вработените во компаниска утопија
Општина Центар издаде одобрение за градење за втора зграда спроти Холидеј Ин
Трите најголеми централни банки обвинети за уништувањето на шумите во Амазонија
Семејствата ја пошумуваат Виена
Вие можете да ги користите следните HTML ознаки:
Општина Центар издаде одобрение за градење за втора зграда спроти Холидеј Ин
Трите најголеми централни банки обвинети за уништувањето на шумите во Амазонија
Семејствата ја пошумуваат Виена
Најубавите цвеќиња што цветаат во есен
Белгија: Мега проект за обновливи извори на енергија
Bacus – количка за пијалоци од Иан Синклер
„CSI-IDEA“ во Малага со вертикална градина на фасада
Белгија и Данска го склучија првиот билатерален договор за прекуграничен транспорт на јаглерод диоксид
Досега не е видено нешто слично: Снимка од дрон на голема бела ајкула како забрзува (ВИДЕО)
Рама: Главното прашање не е цената на струјата, туку дали воопшто ќе ја има
Досега не е видено нешто слично: Снимка од дрон на голема бела ајкула како забрзува (ВИДЕО)
Sky Whale – авион на три ката за 755 патници
Приказната за досега непознат антички римски град низ артефакти
Дронски град на Фостер – без украси, едноставен
Стадионот со „златна фасада“ еден од симболите на првенството во Катар
Осијек – најзелениот град во Хрватска со 17 паркови
Modern French Art денес како дел од Култиватор
Формирана е компанија која ќе гради офшор ветерна електрана на Јадранот со капацитет од 525MW
Модуларна фасада – дом за птици, инсекти и растенија
Неверојатен полигон за тестирање на возила, кој реагира на секое движење на автомобилите
Општина Центар издаде одобрение за градење за втора зграда спроти Холидеј Ин
Влијанијата на урбанoто зеленило во животната средина
Sky Whale – авион на три ката за 755 патници
Победничката коалиција во Италија се залага за поголемо домашно производство на природен гас и нуклеарна енергија
Што го прави еден град здрав ?
ПОВИК ЗА УЧЕСТВО НА РАБОТИЛНИЦА: Пасош на Скопје 2022
Modern French Art денес како дел од Култиватор
BIG го претстави новиот проект за образовен комплекс на Северното Море
Надреална архитектура создадена со помош на вештачка интелигенција
Две од четирите Европски награди за одржлива енергија отидоа во југоисточна Европа
Светски саеми за градежништво
Светски саеми за мебел
Светски саеми за хортикултура
Светски саеми за градежништво
Светски саеми за мебел
Светски саеми за хортикултура
Porta3 © Copyright 2013, All Rights Reserved. | Designed by Biro Proekt